b'\n_START_ARTICLE_\nMirana Likar Baj\xc5\xbeelj\n_START_SECTION_\n\xc5\xbdivljenjepis\n_START_PARAGRAPH_\nMirana Likar Baj\xc5\xbeelj se je rodila 1961 v Novem mestu. Iz sloven\xc5\xa1\xc4\x8dine in bibliotekarstva je diplomirala na Filozofski fakulteti v Ljubljani. Nekaj \xc4\x8dasa je bila zaposlena v Centralni tehni\xc5\xa1ki knji\xc5\xbenici, zdaj pa u\xc4\x8di sloven\xc5\xa1\xc4\x8dino na Osnovni \xc5\xa1oli Log-Dragomer. \xc5\xbdivi v Ljubljani.\n_START_SECTION_\nLiterarno delo\n_START_PARAGRAPH_\nPisati je za\xc4\x8dela leta 2006. Objavljala je  v revijah Literatura, Sodobnost, Mentor, Vpogled in na spletnem portalu Airbeletrina._NEWLINE_Leta 2006 je za svojo kratko zgodbo prejela Onino pero, nagrado \xc5\xbeenske priloge Dela Ona. Leta 2007 je zmagala na festivalu mlade literature Ur\xc5\xa1ka. Pri Cankarjevi zalo\xc5\xbebi je 2009 izdala svojo prvo knjigo, zbirko kratkih zgodb Sobotne zgodbe. Knjiga je bila leta 2010 uvr\xc5\xa1\xc4\x8dena med osmerico finalistov za nagrado fabula in nominirana za prvenec leta. Istega leta je dobila nagrado spletnega portala Airbeletrina za kratko zgodbo in bila sprejeta v Dru\xc5\xa1tvo slovenskih pisateljev._NEWLINE_Leta 2011 je bila zbirka Sobotne zgodbe ponovno uvr\xc5\xa1\xc4\x8dena med finaliste za nagrado fabula, tokrat se je uvrstila med \xc4\x8detverico._NEWLINE_Druga knjiga kratkih zgodb z naslovom Sedem besed je iz\xc5\xa1la leta 2012. Zgodba iz te zbirke, Nadin prt, je bila leta 2013 uvr\xc5\xa1\xc4\x8dena v antologijo najbolj\xc5\xa1e evropske proze, Best European Fiction, ki jo izdaja Dalkey Archive Press v ZDA, urejal pa jo je Aleksandar Hemon. Po izboru kulturne redakcije \xc4\x8dasopisa Delo je bila knjiga uvr\xc5\xa1\xc4\x8dena med pet knjig, ki so zaznamovale leto 2012 na Slovenskem.'